সালিমুল হক
সালিমুল হক (২ অক্টোবর ১৯৫২ - ২৮ অক্টোবর ২০২৩) ছিলেন একজন ব্রিটিশ বাংলাদেশি বিজ্ঞানী এবং জলবায়ু বিশেষজ্ঞ। তিনি "ইন্টারন্যাশনাল ইন্সটিটিউট ফর ইনভায়রনমেন্ট অ্যান্ড ডেভেলপমেন্ট (আইআইইডি)"-এর সিনিয়র ফেলো এবং ‘বাংলাদেশ সেন্টার ফর ক্লাইমেট চেইঞ্জ এন্ড ডেভলপমেন্টের’ পরিচালক হিসেবে দায়িত্ব পালন করেন। তিনি ২০২২ সালে বিজ্ঞান সাময়িকীতে ন্যাচার'স ১০ জনের একজন নির্বাচিত হন। জাতিসংঘের আয়োজনে ২০১৯ সাল পর্যন্ত যে ২৪টি জলবায়ু সম্মেলন হয়েছে তার প্রতিটিতে অংশ নিয়েছেন তিনি।